Blaze7451/Wiki-th-20250601 huggingface dataset:
สมศักดิ์ ใจแคล้ว

สมศักดิ์ ใจแคล้ว (5 มกราคม พ.ศ. 2502 – 28 สิงหาคม พ.ศ. 2564) เป็นนักการเมืองชาวไทย อดีตสมาชิกสภาผู้แทนราษฎรจังหวัดปทุมธานี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

**ประวัติ**
สมศักดิ์ ใจแคล้ว เกิดเมื่อวันที่ 5 มกราคม พ.ศ. 2502 เป็นบุตรของนายสุข และนางเล็ก ใจแคล้ว มีพี่น้อง 9 คน หนึ่งในนั้นคือ นางสมจิต ธารามรรค์ ส.ท. เมืองท่าโขลง สมรสกับนางอารีย์ เป็นอดีต ส.อบจ.ปทุมธานี เขตอำเภอคลองหลวง มีบุตร 2 คน อาทิ ว่าที่ร้อยตรีสมคิด ใจแคล้ว ส.ท.เมืองท่าโขลง
สมศักดิ์ มีโรคประจำตัวคือ โรคไตและเบาหวาน และได้รับการรักษามาโดยตลอด จนกระทั่งได้ตรวจพบว่าติดเชื้อโควิด-19 และได้รับการรักษาที่โรงพยาบาลธรรมศาสตร์เฉลิมพระเกียรติ แต่เนื่องจากที่อายุมากแล้ว และมีโรคประจำตัว เกิดภาวะเชื้อไวรัสโควิดลงปอด อาการจึงทรุดหนัก เวลา 07.17 น. ได้เสียชีวิตอย่างสงบด้วยวัย 62 ปี

**งานการเมือง**
อดีตเป็นสมาชิกสภาองค์การบริหารส่วนจังหวัด (ส.อบจ.) ปทุมธานี เขตอำเภอคลองหลวง ลาออกเพื่อมาลงสมัคร ส.ส. ในปี พ.ศ. 2554 และได้รับการเลือกตั้งเป็นครั้งแรก
อนึ่ง นายสมศักดิ์เคยลงสมัครรับเลือกตั้งในนามพรรคพลังประชาชนมาแล้วในปี พ.ศ. 2550 แต่ไม่ได้รับการเลือกตั้ง นอกจากนี้ ในอดีตยังเคยดำรงตำแหน่งผู้ใหญ่บ้าน หมู่ 18 ตำบลคลองหนึ่ง และกำนันตำบลคลองหนึ่ง อำเภอคลองหลวง จังหวัดปทุมธานีอีกด้วย
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง

**สมาชิกสภาผู้แทนราษฎร**
สมศักดิ์ ใจแคล้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายสมศักดิ์ ใจแคล้ว date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายสมศักดิ์ ใจแคล้วfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายสมศักดิ์ ใจแคล้ว), ศูนย์ข้อมูลนักการเมืองไทย
หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่เสียชีวิตในปี พ.ศ. 2564
หมวดหมู่:บุคคลจากอำเภอคลองหลวง
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลที่เสียชีวิตจากโรคโควิด-19 ในประเทศไทย
สุเมธ ฤทธาคนี

ว่าที่ร้อยตรี สุเมธ ฤทธาคนี (เกิด 2 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดปทุมธานี สังกัดพรรคไทยรักไทย ปัจจุบันสังกัดพรรคพลังประชารัฐ

**ประวัติ**
สุเมธ เกิดเมื่อวันที่ 2 กุมภาพันธ์ พ.ศ. 2505 เป็นบุตรของนายสำเนียง นางอำรง ฤทธาคนี มีพี่ 1 คน สำเร็จการศึกษาระดับมัธยมศึกษา จากโรงเรียนวัดเขมาภิรตาราม ระดับปริญญาตรี สาขารัฐศาสตร์ มหาวิทยาลัยรามคำแหง ระดับปริญญาโท สาขานโยบายและแผน มหาวิทยาลัยเกริก และปริญญาเอก สังคมศาสตร์ดุษฎีบัณฑิต ปรัชญาการเมือง

**งานการเมือง**
อดีตเป็นสมาชิกสภาจังหวัดปทุมธานี ลาออกมาลงรับสมัครเลือกตั้ง ในปี พ.ศ. 2544 สังกัดพรรคไทยรักไทย และได้รับการเลือกตั้งเป็นครั้งแรก ต่อมาปี พ.ศ. 2548 พ่ายให้กับนายเอกพจน์ ปานแย้ม จากพรรคชาติไทย 
ปี พ.ศ. 2550 ลงสมัครกับพรรคพลังประชาชน และได้รับการเลือกตั้งอีกครั้งในปี พ.ศ. 2554 โดยลงสมัครกับพรรคเพื่อไทย และได้รับการเลือกตั้งเป็นครั้งที่ 3
ต่อมาวันที่ 8 มีนาคม พ.ศ. 2555 ได้ยื่นหนังสือลาออกจากตำแหน่งสมาชิกสภาผู้แทนราษฎร เพื่อลงรับสมัครรับเลือกตั้งเป็นนายกองค์การบริหารส่วนจังหวัดปทุมธานี แต่ไม่ได้รับการเลือกตั้ง โดยแพ้ให้กับชาญ พวงเพ็ชร์ อดีตนายกองค์การบริหารส่วนจังหวัดปทุมธานี จนนำไปสู่การมีมติพรรคเพื่อไทยที่ห้ามสมาชิกสภาผู้แทนราษฎร ลาออกเพื่อลงสมัครรับเลือกตั้งนายกองค์การบริหารส่วนจังหวัด (อบจ.)
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง

**สมาชิกสภาผู้แทนราษฎร**
สุเมธ ฤทธาคนี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปทุมธานี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปทุมธานี สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ว่าที่ร้อยตรีสุเมธ ฤทธาคนี date=2016-03-05 , เว็บไซต์รัฐสภาไทย- บัญชีแสดงรายการทรัพย์สินและหนี้สินของว่าที่ร้อยตรีสุเมธ ฤทธาคนีfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลสมาชิกพรรคเพื่อไทย (ว่าที่ร้อยตรีสุเมธ ฤทธาคนี) date=2012-03-28 , พรรคเพื่อไทย- ข้อมูลนักการเมืองไทย (ว่าที่ร้อยตรีสุเมธ ฤทธาคนี), ศูนย์ข้อมูลนักการเมืองไทย
หมวดหมู่:บุคคลจากจังหวัดปทุมธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนวัดเขมาภิรตาราม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เนยถั่วลิสง

เนยถั่วลิสง คืออาหารลักษณะเหนียวชนิดหนึ่งทำจากถั่วลิสงอบแห้งเป็นส่วนผสมหลัก มักใช้เป็นอาหารใช้ทาขนมปังในแซนด์วิช เป็นที่นิยมในอเมริกาเหนือ เนเธอร์แลนด์ สหราชอาณาจักร และบางส่วนของเอเชีย โดยประเทศสหรัฐเป็นผู้ส่งออกเนยถั่วลิสงและหนึ่งที่ประเทศที่มีผู้บริโภคต่อประชากรมากที่สุด นอกจากนี้เนยถั่วที่ทำจากถั่วชนิดอื่น ๆ ก็มีเช่นกัน

**อ้างอิง**

**แหล่งข้อมูลอื่น**
  US Code of Federal Regulations, Peanut butter; part 164.150; last amended 24 March 1998 date=2021-04-27 
หมวดหมู่:อาหารอเมริกัน
หมวดหมู่:อาหารแคนาดา
หมวดหมู่:อาหารใช้ทา
หมวดหมู่:ส่วนประกอบของอาหาร
หมวดหมู่:อาหารเช้า
หมวดหมู่:สิ่งประดิษฐ์ของแคนาดา
ฮวงจุ้ย

ฮวงจุ้ย มาจากภาษาจีน 风水 (สำเนียงจีนกลางว่า เฟิงฉุ่ย) และอาจหมายถึง- ฮวงซุ้ย, ที่ฝังศพของชาวจีน, ฮวงจุ้ย ก็ว่า- ฮวงจุ้ย, ศาสตร์จีนแขนงหนึ่งเกี่ยวกับการอยู่อาศัยให้สอดคล้องกับสภาพแวดล้อม
แม่แบบ:Nihongo2/doc

=== Usage**
 Syntax
This template marks the Kanji segment as being in Japanese Kanji, which helps user agents such as web browsers display it correctly. It also applies the t_nihongo_kanji CSS style.
With the parameter help set to a non-empty value, the template displays a help sign which links to an article describing the writing system.

**Examples**

**User style**
User style can be set by adding code similar to

or

to common.css.

**See also**
 Nihongo, also displays kanji properly, along with Romaji and optional notes, inside parentheses, with the English version before the parentheses. If you want to link to Help:Japanese via a small question mark, use this template.- Nihongo3, essentially the same as Nihongo, but gives Romaji first and English inside the parentheses- Nihongo foot, same as nihongo, but puts everything but the English into a footnote.
ธนา ชีรวินิจ

ธนา ชีรวินิจ (เกิด
1 เมษายน พ.ศ. 2506) เป็นอดีตเลขานุการรัฐมนตรีว่าการกระทรวงเกษตรและสหกรณ์ (เฉลิมชัย ศรีอ่อน) อดีตรองเลขาธิการพรรคประชาธิปัตย์ อดีตโฆษกพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ และอดีตประธานสภากรุงเทพมหานคร

**ประวัติ**
นายธนา ชีรวินิจ เกิดเมื่อวันที่ 1 เมษายน พ.ศ. 2506 ที่ตำบลบางกุ้ง อำเภอเมือง จังหวัดสุราษฎร์ธานี เป็นบุตรของนายตี่เซ็น แซ่เชีย และนางซิมฮก แซ่เล้า สำเร็จการศึกษาระดับปริญญาตรี สาขานิติศาสตรบัณฑิต จากมหาวิทยาลัยรามคำแหง  
กิจกรรมส่วนตัวที่ชื่นชอบ คือ สะสมและศึกษาเรื่องพระเครื่อง

**งานการเมือง**
ธนา ชีรวินิจ เริ่มเข้าสู่งานการเมืองโดยได้รับเลือกตั้งเป็นสมาชิกสภากรุงเทพมหานคร ตั้งแต่ปี พ.ศ. 2533 และได้รับตำแหน่งประธานสภากรุงเทพมหานคร ต่อมา ต่อมาในการเลือกตั้ง พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ และได้รับเลือกตั้งเป็นสมัยแรก จากนั้นได้รับเลือกตั้งอีกสมัยในการเลือกตั้ง พ.ศ. 2554
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ลงสมัครรับเลือกตั้งในสังกัดพรรคประชาธิปัตย์ แต่ไม่ได้รับการเลือกตั้ง

**ผลงาน**
 ในฐานะสมาชิกสภากรุงเทพมหานคร ได้ร่วมผลักดันร่างข้อบัญญัติกรุงเทพมหานคร เรื่องค่าใช้จ่ายเกี่ยวกับการพัฒนาทรัพย์สินเอกชนที่ประชาชนใช้สอยร่วมกัน จนกรุงเทพมหานครสามารถนำงบประมาณไปปรับปรุงซ่อมแซมถนนในที่ดินของเอกชน เพื่อแก้ปัญหาให้ประชาชนได้จนถึงปัจจุบัน- ในฐานะประธานกรรมการวิสามัญพิจารณาค่าโดยสาร ได้ต่อสู้จนรถไฟฟ้าบีทีเอสต้องลดราคาจาก 45-60 บาท ลงมาเป็น 15-45 บาท และได้ใช้ราคานี้ต่อมาอีกนับสิบปี- ในฐานะประธานสภากรุงเทพมหานคร ได้เสนอผู้ว่าราชการกรุงเทพมหานคร (นายอภิรักษ์ โกษะโยธิน) ให้ใช้งบประมาณของกรุงเทพมหานคร 100 เปอร์เซนต์ ในการสร้างส่วนต่อขยายรถไฟฟ้าบีทีเอสข้ามไปฝั่งธนบุรี (2.2 ก.ม.) เนื่องจากติดขัดปัญหาขัดแย้งกับรัฐบาลในขณะนั้นจนงานล่าช้ามาหลายปี จนกรุงเทพมหานครได้ตัดสินใจทำตามคำเสนอของ "นายธนา ชีรวินิจ" ในการใช้เงินงบประมาณจากสภากรุงเทพมหานคร 100 เปอร์เซนต์ จัดสร้างดังกล่าวจนสามารถใช้งานได้จนถึงปัจจุบัน- ในฐานะรองประธานกรรมาธิการคุ้มครองผู้บริโภคคนที่ 1  สภาผู้แทนราษฎรได้ผลักดันต่อสำนักนายกรัฐมนตรีจนสามารถกำหนดแนวทางการแก้ไขอย่างเป็นรูปธรรมในการคุ้มครองผู้บริโภค เช่น
** กำหนดให้ธุรกิจสถานออกกำลังกายเป็นธุรกิจประเภทควบคุมสัญญา เพื่อให้เกิดความเป็นธรรมต่อผู้บริโภคไม่ให้ถูกเอารัดเอาเปรียบจากผู้ให้บริการ
** ช่วยเหลือพี่น้องเกษตรกรจังหวัดพระนครศรีอยุธยา สระบุรี ลพบุรี ฯ ที่ถูกบริษัทรถแทร็คเตอร์เอาเปรียบและกลั่นแกล้งฟ้องคดีอาญา จนหน่วยงานรัฐเข้าให้การช่วยเหลือและได้รับความเป็นธรรมในที่สุด- ร่วมกับ ส.ส.พีระพันธุ์ สาลีรัฐวิภาค และ ส.ส.สรรเสริญ สมะลาภา เสนอบัญญัติด่วนต่อสภาผู้แทนราษฎร เรื่องสภาพอาคารแฟลตของการเคหะแห่งชาติในเขตดินแดงอย่างเป็นรูปธรรมที่เห็นได้ในปัจจุบัน

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย date=2016-03-05 -  เว็บไซต์ ธนา ชีรวินิจ date=2023-04-10  ที่ เว็บไซต์ ModenBangkok
หมวดหมู่:บุคคลจากอำเภอเมืองสุราษฎร์ธานี
หมวดหมู่:ชาวไทยเชื้อสายจีน
หมวดหมู่:นักการเมืองจากจังหวัดสุราษฎร์ธานี
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคพลังธรรม
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ชื่นชอบ คงอุดม

ชื่นชอบ คงอุดม (เกิด 14 เมษายน พ.ศ. 2519) เป็นนักการเมืองชาวไทย ปัจจุบันดำรงตำแหน่งรองเลขาธิการนายกรัฐมนตรีฝ่ายการเมือง (พีระพันธุ์ สาลีรัฐวิภาค) และรองหัวหน้าพรรครวมไทยสร้างชาติ อดีตโฆษกพรรคพลังท้องถิ่นไท และอดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ เป็นบุตรนายชัชวาลย์ คงอุดม

**ประวัติ**
ชื่นชอบ เกิดเมื่อวันที่ 14 เมษายน พ.ศ. 2519 เป็นบุตรชายนายชัชวาลย์ คงอุดม หรือ ชัช เตาปูน อดีตสมาชิกวุฒิสภากรุงเทพมหานคร กับนางวงศ์เดือน คงอุดม ด้านครอบครัวสมรสกับนางพิมพ์อร คงอุดม (สกุลเดิม: ฉายากุล) มีบุตร 3 คน โดยเขามีชื่อเล่นว่า เอ็ม
สำเร็จการศึกษาชั้นมัธยมศึกษา จากโรงเรียนเทพศิรินทร์ และโรงเรียนสวนกุหลาบวิทยาลัย นนทบุรี ระดับอนุปริญญา เศรษฐศาสตร์และการเมือง Higher National Degree in Economic & Politics มหาวิทยาลัย Buckingham ประเทศอังกฤษ และระดับปริญญาตรี บริหารธุรกิจบัณฑิต (Major : International Business) มหาวิทยาลัย Schiller International ประเทศอังกฤษ
ผ่านการศึกษาอบรมหลักสูตรประกาศนียบัตรหลักสูตรอบรมพัฒนาธุรกิจอสังหาริมทรัพย์ (Real Estte Development Strategic #23) จากคณะสถาปัตยกรรมศาสตร์ จุฬาลงกรณ์มหาวิทยาลัย

**งานการเมือง**
ชื่นชอบ เข้าสู่งานการเมืองโดยการลงสมัครรับเลือกตั้งในการเลือกตั้ง พ.ศ. 2550 สังกัดพรรครวมใจไทยชาติพัฒนา แต่ไม่ได้รับเลือกตั้ง ต่อมาได้ร่วมงานกับพรรคประชาธิปัตย์ และลงสมัครรับเลือกตั้งในการเลือกตั้ง พ.ศ. 2554 เป็นสมาชิกสภาผู้แทนราษฎรกรุงเทพมหานคร เขต 10 (เขตบางซื่อ)
กระทั่งวันศุกร์ที่ 27 เมษายน พ.ศ. 2561 ชื่นชอบได้ส่งข้อความผ่านไลน์กลุ่มอดีต สส. ของพรรคประชาธิปัตย์ประกาศลาออกจากการเป็นสมาชิกพรรคประชาธิปัตย์เพื่อย้ายไปสังกัดพรรคพลังท้องถิ่นไท ซึ่งมีชัชวาลย์ผู้เป็นบิดาเป็นแกนนำพรรคและหัวหน้าพรรค 
ในปี 2562 เขาได้รับแต่งตั้งเป็นกรรมการผู้ช่วยรัฐมนตรีประจำกระทรวงการคลัง ในรัฐบาลของพลเอกประยุทธ์ จันทร์โอชา กระทั่งวันที่ 25 พฤษภาคม พ.ศ. 2564 ชื่นชอบได้ยื่นหนังสือลาออกจากการเป็นสมาชิกพรรคพลังท้องถิ่นไท และย้ายไปสังกัดพรรคพลังประชารัฐ ต่อมาในวันจันทร์ที่ 1 สิงหาคม พ.ศ. 2565 ชื่นชอบได้ให้สัมภาษณ์ผู้สื่อข่าวว่าได้ยื่นหนังสือลาออกจากพรรคพลังประชารัฐ แล้วและได้ย้ายมาสังกัดพรรครวมไทยสร้างชาติ กระทั่งวันที่ 26 กันยายน พ.ศ. 2566 ระหว่างการประชุมคณะรัฐมนตรี ที่ประชุมมีมติเห็นชอบแต่งตั้งให้เขาเป็นข้าราชการการเมืองตำแหน่งรองเลขาธิการนายกรัฐมนตรีฝ่ายการเมือง (รองนายกรัฐมนตรี นายพีระพันธุ์ สาลีรัฐวิภาค) โดยให้มีผลทันที

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองที่เป็นแนวร่วมกปปส.
หมวดหมู่:พรรคชาติพัฒนากล้า
หมวดหมู่:นักการเมืองพรรคประชาธิปัตย์
หมวดหมู่:พรรคพลังท้องถิ่นไท
หมวดหมู่:พรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ณัฏฐ์ บรรทัดฐาน

ณัฏฐ์ บรรทัดฐาน (เกิด 16 ธันวาคม พ.ศ. 2517) อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์

**ประวัติ**
นายณัฏฐ์ บรรทัดฐาน เกิดเมื่อวันที่ 16 ธันวาคม พ.ศ. 2517 เป็นบุตรชายของนายบัญญัติ บรรทัดฐาน และนางสมนึก บุญชู ต่อมาบิดาไปแต่งงานใหม่กับนางจิตติมา สังขะทรัพย์ 
ณัฏฐ์ สมรสกับนางประสันตยา เกตวัลห์ บุตรี นายประเดิม และ ดร.ชิตาภา เกตวัลห์
ณัฏฐ์สำเร็จการศึกษาชั้นประถมศึกษา จากโรงเรียนเซนต์คาเบรียล ระดับมัธยมศึกษา จากโรงเรียนสามเสนวิทยาลัย และระดับปริญญาตรี สาขาการเงินการธนาคาร จากมหาวิทยาลัยหอการค้าไทย และ Post Graduate Diploma in Business Management University of Plymouth ประเทศอังกฤษ

**งานการเมือง**
ณัฎฐ์ บรรทัดฐาน เริ่มต้นทำงานเป็นกรรมการบริษัท บริษัท นัมเบอร์ซิกส์ เอนเตอร์เทนเมนท์ จำกัด และผู้ช่วยกรรมการผู้จัดการสายงานขาย บริษัท โรแยลซีรามิค อุตสาหกรรม จำกัด (มหาชน) ต่อมาในการเลือกตั้ง พ.ศ. 2554 ได้ลงสนามสู่การเมืองระดับชาติ และได้รับเลือกเป็นสมาชิกสภาผู้แทนราษฎร กรุงเทพมหานคร เขต 15 เอาชนะนายภักดีหาญส์ หิมะทองคำ
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 38 แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  พรรคประชาธิปัตย์ date=2011-07-28 -  ณัฏฐ์ บรรทัดฐาน - ปชป
หมวดหมู่:นักการเมืองไทย
หมวดหมู่:สมาชิกสภากรุงเทพมหานคร
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สามารถ มะลูลีม

สามารถ มะลูลีม (เกิด 8 กรกฎาคม พ.ศ. 2502) เป็นนักการเมืองชาวไทย ตําเเหน่งผู้ช่วยรัฐมนตรีประจําสำนักนายกรัฐมนตรี (พีระพันธุ์ สาลีรัฐวิภาค) อดีตประธานสภากรุงเทพมหานคร อดีตสมาชิกสภาผู้แทนราษฎรกรุงเทพมหานคร  สังกัดพรรคประชาธิปัตย์ 2 สมัย ปัจจุบันสังกัดพรรครวมไทยสร้างชาติ และนายกสมาคมกีฬามวยไทยนานาชาติ

**ประวัติ**
สามารถ  มะลูลีม เกิดเมื่อวันที่ 8  กรกฎาคม พ.ศ. 2502 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท สาขาการจัดการภาครัฐภาคเอกชน จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมจากสถาบันพระปกเกล้า  

**งานการเมือง**
สามารถ มะลูลิม เริ่มต้นเข้าสุ่งานการเมืองโดยการเป็นสมาชิกสภาเขตพระโขนง (ส.ข.) และสมาชิกสภากรุงเทพมหานคร (ส.ก.) ต่อมาได้รับเลือกตั้งเป็นสมาชิกวุฒิสภากรุงเทพมหานคร (ส.ว.)  และในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ จากนั้นได้รับเลือกตั้งอีกสมัยในปี พ.ศ. 2554
นอกจากงานการเมือง ยังเคยดำรงตำแหน่งเป็นอุปนายกสมาคมฟุตบอลแห่งประเทศไทยในพระบรมราชูปถัมภ์ และผู้จัดการฟุตบอลทีมชาติไทย และยังเป็นเจ้าของค่ายมวย "ลูกคลองตัน" ซึ่งเป็นกิจการของครอบครัวด้วย
ต่อมาในรัฐบาลแพทองธาร ชินวัตร ในรับการเเต่งตั้งเป็นข้าราชการการเมืองตําเเหน่งผู้ช่วยรัฐมนตรีประจําสำนักนายกรัฐมนตรี (พีระพันธุ์ สาลีรัฐวิภาค)

**สมาชิกสภาผู้แทนราษฎร**
สามารถ มะลูลีม ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคประชาธิปัตย์- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย
หมวดหมู่:มุสลิมชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกวุฒิสภากรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรครวมไทยสร้างชาติ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ปรีชา มุสิกุล

นายแพทย์ ปรีชา มุสิกุล (เกิด 1 เมษายน พ.ศ. 2480) เป็นอดีตแพทย์และนักการเมืองชาวไทย อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช และรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย ปัจจุบันสังกัดพรรครวมไทยสร้างชาติ

**ประวัติ**
นายแพทย์ ปรีชา  มุสิกุล เกิดเมื่อวันที่ 1 เมษายน พ.ศ. 2480 ที่ตำบลทรงคนอง  อำเภอสามพราน จังหวัดนครปฐม  เป็นบุตรของนายฟื้น  กับ นางวาสนา มุสิกุล สำเร็จการศึกษาชั้นประถมศึกษา จากโรงเรียนพระปฐมวิทยาลัย ชั้นมัธยมศึกษาจากโรงเรียนเตรียมอุดมศึกษา จากนั้นได้เข้าศึกษาจนสำเร็จปริญญาแพทยศาสตรบัณฑิต จากมหาวิทยาลัยแพทยศาสตร์ ประกาศนียบัตรชั้นสูง สาขาอายุรศาสตร์เขตร้อนและสุขวิทยา จากมหาวิทยาลัยแพทย์ศาสตร์ และปริญญาโท รัฐประศาสนศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
ด้านครอบครัว ได้สมรสกับนางอารมณ์ มุสิกุล มีบุตรชาย คือ นายสุขวิชชาญ มุสิกุล อดีต ส.ส.กำแพงเพชร

**งานการเมือง**
นายแพทย์ ปรีชา มุสิกุล เคยรับราชการในตำแหน่งนายแพทย์ ประจำโรงพยาบาลกำแพงเพชร ต่อมาได้ลาออกจากราชการเพื่อเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร จังหวัดกำแพงเพชร ในการเลือกตั้ง พ.ศ. 2518 และได้รับเลือกตั้งเรื่อยมาหลายสมัย
ในปี พ.ศ. 2518 ได้รับแต่งตั้งเป็นประธานกรรมาธิการการสาธารณสุข ในสภาผู้แทนราษฎรไทย ชุดที่ 11
ในปี พ.ศ. 2519 ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในรัฐบาลของนายชวน หลีกภัย
กระทั่งวันพุธที่ 5 กุมภาพันธ์ พ.ศ. 2563 นายปรีชาได้ยื่นหนังสือลาออกจากการเป็นสมาชิก พรรคประชาธิปัตย์ ต่อนาย จุรินทร์ ลักษณวิศิษฎ์ หัวหน้าพรรคและได้ทำสำเนาหนังสือลาออกส่งให้เลขาธิการคณะกรรมการการเลือกตั้ง ในฐานะนายทะเบียนพรรคการเมืองโดยให้มีผลทันที  กระทั่งในปี 2565 เขาได้เข้าร่วมงานกับพรรครวมไทยสร้างชาติ โดยการนำของ พีระพันธุ์ สาลีรัฐวิภาค และได้รับแต่งตั้งเป็นที่ปรึกษาพรรครวมไทยสร้างชาติ ในเวลาต่อมา

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย
หมวดหมู่:บุคคลจากอำเภอสามพราน
หมวดหมู่:แพทย์ชาวไทย
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดกำแพงเพชร
หมวดหมู่:นักการเมืองพรรคประชาธิปัตย์
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนพระปฐมวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
มิฮิโระ

มิฮิโระ (Mihiro) หรือที่รู้จักกันในชื่อ มิฮิโระ ทานิงูจิ เป็นทั้งนางแบบ, นักร้อง, ผู้ดำเนินรายการโทรทัศน์ และเป็นผู้ชนะรางวัลนักแสดงภาพยนตร์เอวี

**ประวัติ**
มิฮิโระ เกิดในจังหวัดนีงาตะ วันที่ 19 พฤษภาคม ค.ศ. 1982 เธอเริ่มอาชีพนางแบบเปลือยระดับซอฟท์คอร์ในช่วงต้นเดือนพฤษภาคม ค.ศ. 2001 ในขณะที่วิดีโอของเธอ ดรีม (どりーむ) ได้รับการเปิดตัว ตามด้วยหนังสือภาพในชื่อเดียวกันคือ ความฝัน (夢) ในเดือนสิงหาคม ค.ศ. 2002

**อัตชีวประวัติและการอำลาวงการ**
มิฮิโระได้เผยอัตชีวประวัติบันทึกในชื่อ nude โดยเล่าถึงชีวิตช่วงต้นของเธอและการเข้าสู่วงการเอวี หนังสือเล่มนี้ (ISBN 4062154498) ได้รับการเปิดตัวโดยสำนักพิมพ์โคดันชะเมื่อวันที่ 19 พฤษภาคม ค.ศ. 2009
ในช่วงปีก่อนเธอได้ประกาศอำลาวงการเอวี โดยสองผลงานชุดสุดท้ายของเธอคือ มิฮิโระแชนแนล โดยสังกัดแมกซิ่งสตูดิโอ และการอำลาวงการของเธอในรูปแบบดิสก์ 2 แผ่นในชื่อ มิฮิโระไฟนอล - สเปเชี่ยลเทคนิค เมื่อวันที่ 19 มิถุนายน ค.ศ. 2010 โดยค่ายเอสวัน

**หนังสือภาพ**
 ความฝัน - 5 สิงหาคม ค.ศ. 2002 (เออิชิพับลิชชิง)  ISBN 4-7542-1535-4- มิฮิโระ - มิกซ์ 6 - 25 มีนาคม ค.ศ. 2004 (เออิชิพับลิชชิง)  ISBN 4-7542-1574-5- ดีวา ฉบับที่ 10 - 20 กรกฎาคม ค.ศ. 2004  (มายเวย์พับลิชชิง マイウェイ出版) ISBN 4861350549

**วิดีโอเกม**
 ยากูซ่า พากย์เสียงไม ซึ่งเป็นตัวละครในเหตุการณ์ย่อย โดยเกมนี้ได้เปิดตัวในเดือนธันวาคม ค.ศ. 2005

**อ้างอิง**

**แหล่งที่มา**
 language=ja- language=ja- language=ja- accessdate=2009-07-16

**แหล่งข้อมูลอื่น**
 Mihiro
หมวดหมู่:นักแสดงญี่ปุ่น
หมวดหมู่:นักร้องหญิงญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:บุคคลจากจังหวัดนีงาตะ
หมวดหมู่:ผู้มีชื่อเสียงทางโทรทัศน์ชาวญี่ปุ่น
รังสิมา รอดรัศมี

รังสิมา รอดรัศมี มวม (เกิด 13 สิงหาคม พ.ศ. 2505) เป็นนักการเมืองชาวไทย อดีตสมาชิกสภาผู้แทนราษฎรจังหวัดสมุทรสงคราม 5 สมัย ในสังกัดพรรคประชาธิปัตย์ และอดีตกรรมการผู้ช่วยรัฐมนตรีประจํากระทรวงพลังงาน ปัจจุบันเขาสังกัดพรรครวมไทยสร้างชาติ

**ประวัติ**
รังสิมา เกิดเมื่อวันที่ 13 สิงหาคม พ.ศ. 2505 ที่ตำบลแม่กลอง อำเภอเมืองสมุทรสงคราม จังหวัดสมุทรสงคราม เป็นบุตรนายแช นางทองสุข รอดรัศมี มีพี่น้อง 9 คน สถานภาพโสด
สำเร็จการศึกษาพยาบาลศาสตรบัณฑิต จากคณะพยาบาลศาสตร์ มหาวิทยาลัยสงขลานครินทร์

**งานการเมือง**
รังสิมา เคยมีอาชีพเป็นพยาบาลวิชาชีพ ที่โรงพยาบาลอัมพวา และกรรมการสภาพยาบาล ก่อนที่จะเข้าสู่งานการเมืองด้วยการลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2539 สังกัดพรรคประชาธิปัตย์ แต่ได้รับเลือกตั้งในครั้งถัดมา คือปี พ.ศ. 2544 และได้รับเลือกตั้ง รวม 5 สมัย
ในปลายปี พ.ศ. 2554 นางสาวรังสิมาได้รับการโหวตจากผู้สื่อข่าวสายรัฐสภาให้ได้รับฉายาว่า "ดาวเด่น" จากบทบาทที่โดดเด่นในการอภิปรายไม่ไว้วางใจรัฐบาลของนางสาวยิ่งลักษณ์ ชินวัตรในกรณีอุทกภัย พ.ศ. 2554 นอกจากนั้นนางสาวรังสิมา ยังมีบทบาทในการทักท้วงหรือต่อต้านการเสียบบัตรแทนกันของสมาชิกสภาผู้แทนราษฎร และการอภิปราย ตั้งกระทู้ในสภาผู้แทนราษฎร
ในปี 2566 รังสิมาลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ในสังกัดพรรครวมไทยสร้างชาติ แต่ไม่ได้รับเลือกตั้ง หลังจากนั้นเธอจึงประกาศวางมือทางการเมืองเพื่อดูแลธุรกิจของครอบครัว ต่อมาไดรับแต่งตั้งเป็นกรรมการผู้ช่วยรัฐมนตรีประจํากระทรวงพลังงาน ในรัฐบาลเศรษฐา ทวีสิน

**สมาชิกสภาผู้แทนราษฎร**
รังสิมาได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสมุทรสงคราม สังกัดพรรคประชาธิปัตย์ 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสมุทรสงคราม สังกัดพรรคประชาธิปัตย์ 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสงคราม สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสงคราม สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสมุทรสงคราม สังกัดพรรคประชาธิปัตย์

**เครื่องราชอิสริยาภรณ์**
ปี=2512

**อ้างอิง**

**แหล่งข้อมูลอื่น**
  นางสาวรังสิมา รอดรัศมี date=2018-06-27 , เว็บไซต์รัฐสภาไทย-  ข้อมูลนักการเมืองไทย (นางสาวรังสิมา รอดรัศมี)fix-attempted=yes , ศูนย์ข้อมูลนักการเมืองไทย-  ′หัวแข็ง′ เปลี่ยนชีวิต "รังสิมา"..ฉันไม่ใช่กะหรี่การเมือง ย้ายพรรคไปยกมือให้โจร, มติชนออนไลน์
หมวดหมู่:บุคคลจากอำเภอเมืองสมุทรสงคราม
หมวดหมู่:พยาบาลชาวไทย
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดสมุทรสงคราม
หมวดหมู่:สมาชิกสภาผู้แทนราษฎรจังหวัดสมุทรสงคราม
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรครวมไทยสร้างชาติ
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจาก กศน.
หมวดหมู่:บุคคลจากคณะพยาบาลศาสตร์ มหาวิทยาลัยสงขลานครินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ครรชิต ทับสุวรรณ

ครรชิต ทับสุวรรณ (เกิด 26 ตุลาคม พ.ศ. 2513) อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ เขาต้องโทษในคดีฆ่านายอุดร ไกรวัตนุสรณ์ อดีตนายกองค์การบริหารส่วนจังหวัดสมุทรสาคร เมื่อปี พ.ศ. 2554

**ประวัติ**
ครรชิต ทับสุวรรณ เกิดเมื่อวันที่ 26 ตุลาคม พ.ศ. 2513 ที่ตำบลท่าฉลอม อำเภอเมืองสมุทรสาคร จังหวัดสมุทรสาคร เป็นบุตรของนายเอนก ทับสุวรรณ อดีตรัฐมนตรีหลายกระทรวง และเป็นอดีต ส.ส. สมุทรสาครหลายสมัย กับนางทัศนีย์ ทับสุวรรณ สำเร็จการศึกษาระดับปริญญาตรี จากมหาวิทยาลัยรังสิต และปริญญาโทจากมหาวิทยาลัยคลีฟแลนด์สเตต รัฐโอไฮโอ สหรัฐอเมริกา ปัจจุบันมีสถานะโสด

**งานการเมือง**
นายครรชิตลงสมัครสมาชิกสภาผู้แทนราษฎรในปี พ.ศ. 2550 ในนามพรรคประชาธิปัตย์ และได้รับการเลือกตั้งเป็นครั้งแรก โดยได้รับคะแนนมาเป็นอันดับที่ 2 ของเขต (มี ส.ส. ได้ 3 คน) ต่อมาปี พ.ศ. 2554 ได้รับเลือกตั้งเป็นครั้งที่ 2 โดยเอาชนะนายอนุสรณ์ ไกรวัตนุสสรณ์ บุตรชายนายมณฑล ไกรวัตนุสสรณ์ อดีตรัฐมนตรี

**สมาชิกสภาผู้แทนราษฎร**
ครรชิต ทับสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสาคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสาคร สังกัดพรรคประชาธิปัตย์

**คดีความ**
เมื่อวันที่ 25 ธันวาคม พ.ศ 2554 นายอุดร ไกรวัตนุสสรณ์ อดีตนายกองค์การบริหารส่วนจังหวัดสมุทรสาคร ถูกยิงเสียชีวิตภายในบริเวณสถานีบริการน้ำมันในจังหวัดสมุทรสาคร ต่อมาในเดือนพฤศจิกายน พ.ศ. 2557 นายครรชิต ถูกศาลจังหวัดสมุทรสาคร พิพากษาประหารชีวิตจากการเป็นจำเลยในคดีดังกล่าว พร้อมให้ชดใช้สินไหมแก่นายมณฑล ผู้เป็นโจทก์ร่วม นางพอใจ ไกรวัตนุสสรณ์ มารดาของผู้เสียชีวิต นางสาวสุรัจนา ศิลาสุวรรณ ภรรยา และบุตรอีก 2 คนของผู้เสียชีวิต
นายครรชิต ได้ต่อสู้คดีในชั้นอุทธรณ์เมื่อเดือนตุลาคม พ.ศ. 2558 ซึ่งศาลอุทธรณ์พิพากษาให้จำคุกตลอดชีวิต จนมาถึงชั้นฏีกาในเดือนธันวาคม พ.ศ. 2559 ซึ่งศาลฎีกาพิพากษายืนโทษจำคุกตลอดชีวิต รวมถึงชดใช้สินไหมตามคำตัดสินของศาลชั้นต้น เขาได้รับการลดโทษรวม 5 ครั้งจนเหลือโทษจำคุก 7 ปี จนกระทั่งเขาพ้นโทษ เมื่อวันที่ 3 ตุลาคม พ.ศ. 2565 

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  นายครรชิต ทับสุวรรณ date=6 August 2012 , เว็บไซต์รัฐสภาไทย-  ข้อมูลนักการเมืองไทย (นายครรชิต ทับสุวรรณ), ศูนย์ข้อมูลนักการเมืองไทย
หมวดหมู่:นักการเมืองจากจังหวัดสมุทรสาคร
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากอำเภอเมืองสมุทรสาคร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักโทษที่ต้องคำพิพากษาให้จำคุกตลอดชีวิตโดยประเทศไทย
หมวดหมู่:ฆาตกรชาวไทย
กัลยา รุ่งวิจิตรชัย

กัลยา รุ่งวิจิตรชัย (เกิด 10 มิถุนายน พ.ศ. 2508) อดีตสมาชิกสภาผู้แทนราษฎรจังหวัดสระบุรี 3 สมัย

**ประวัติ**
กัลยา เกิดเมื่อวันที่ 10 มิถุนายน พ.ศ. 2508 ชื่อเล่น "นก" เป็นบุตรนายบุญยงค์ นางมาลี รุ่งวิจิตรชัย มีพี่น้อง 4 คน 
สำเร็จการศึกษาบริหารธุรกิจบัณฑิต สาขาบริหารธุรกิจ จากมหาวิทยาลัยรามคำแหง และ รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์

**งานการเมือง**
อดีตเคยเป็นสมาชิกสภาจังหวัดสระบุรี และ รองประธานสภาองค์การบริหารส่วนจังหวัดสระบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ จากการชักนำโดย นายโพธิพงษ์ ล่ำซำ และได้รับเลือกตั้งในครั้งต่อมา (พ.ศ. 2550, 2554) และย้ายไปสังกัดพรรคพลังประชารัฐ ในการเลือกตั้ง พ.ศ. 2562

**สมาชิกสภาผู้แทนราษฎร**
กัลยา รุ่งวิจิตรชัย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสระบุรี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสระบุรี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสระบุรี สังกัดพรรคพลังประชารัฐ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  บัญชีแสดงรายการทรัพย์สินและหนี้สินของนางสาวกัลยา รุ่งวิจิตรชัย, สำนักงานคณะกรรมการป้องกันและปราบปรามการทุจริตแห่งชาติ-  ข้อมูลนักการเมืองไทย (นางสาวกัลยา รุ่งวิจิตรชัย), ศูนย์ข้อมูลนักการเมืองไทย-  นางสาวกัลยา รุ่งวิจิตรชัย date=2018-06-26 , เว็บไซต์รัฐสภาไทย
หมวดหมู่:บุคคลจากจังหวัดสระบุรี
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสระบุรี
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชารัฐ
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บุณย์ธิดา สมชัย

บุณย์ธิดา สมชัย (เกิด 7 กุมภาพันธ์ พ.ศ. 2527) เป็นสมาชิกสภาผู้แทนราษฎรจังหวัดอุบลราชธานี 3 สมัย และอดีตรองโฆษกพรรคประชาธิปัตย์ ปัจจุบันสังกัดพรรคภูมิใจไทย

**ประวัติ**
บุณย์ธิดา เกิดเมื่อวันที่ 7 กุมภาพันธ์ พ.ศ. 2527 เป็นบุตรของนายอิสสระ สมชัย สส.บัญชีรายชื่อ และอดีต สส.อุบลราชธานี และนางนวลนภา สมชัย
สำเร็จการศึกษาระดับชั้นมัธยม ที่โรงเรียนวัฒนาวิทยาลัย สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง และปริญญาโท รัฐศาสตรมหาบัณฑิต จากมหาวิทยาลัยรามคำแหง

**งานการเมือง**
บุณย์ธิดาเข้าสู่งานการเมืองโดยการเป็นผู้ช่วยดำเนินงานสมาชิกสภาผู้แทนราษฎร (อิสสระ สมชัย) ผู้เป็นบิดา เรื่องมากระทั่งในปี พ.ศ. 2552 ได้รับตำแหน่งที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (อิสสระ สมชัย) และได้รับเลือกตั้งเป็น ส.ส.อุบลราชธานี สมัยแรกในการเลือกตั้ง พ.ศ. 2554 เป็นหนึ่งในสี่สมาชิกสภาผู้แทนราษฎรของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ และได้รับเลือกตั้งอีกครั้งในปี พ.ศ. 2562 ก็ได้รับเลือกตั้งอีกครั้ง เป็น ส.ส. สมัยที่ 2 ในพื้นที่เขตเลือกตั้งเดิม และสังกัดพรรคประชาธิปัตย์เช่นเดิม ซึ่งเป็น 1 ใน 4 ส.ส.อีสาน ของพรรคประชาธิปัตย์ อีกทั้งยังเป็น ส.ส.หญิงที่อายุน้อยที่สุดในสภาผู้แทนราษฎรไทย ชุดที่ 24

**ชีวิตส่วนตัว**
บุณย์ธิดาได้ติดตามผู้เป็นบิดาทำงานด้านการเมืองมาตั้งแต่เด็ก จึงซึมซับเข้ามาโดยไม่รู้ตัว เคยมีความฝันอยากจะเป็นเชฟมาก่อน และปัจจุบันนี้หากมีเวลาว่าง ก็จะปรุงอาหารรับประทานเองหรือรับประทานในครอบครัวเสมอ

**เครื่องราชอิสริยาภรณ์**

**อ้างอิง**

หมวดหมู่:บุคคลจากจังหวัดอุบลราชธานี
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคประชาธิปัตย์
หมวดหมู่:พรรคภูมิใจไทย
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
อภิวัฒน์ เงินหมื่น

อภิวัฒน์ เงินหมื่น (เกิด 28 เมษายน พ.ศ. 2519) อดีตสมาชิกสภาผู้แทนราษฎรจังหวัดอำนาจเจริญ สังกัดพรรคประชาธิปัตย์ 2 สมัย

**ประวัติ**
อภิวัฒน์ เกิดเมื่อวันที่ 28 เมษายน พ.ศ. 2519 เป็นบุตรสุทัศน์ เงินหมื่น แกนนำพรรคประชาธิปัตย์ และมลิวัลย์ เงินหมื่น
สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย ระดับปริญญาตรี สาขาระบบเทคโนโลยีคอมพิวเตอร์ จาก Marymouth University ประเทศสหรัฐอเมริกา และปริญญาโท สาขาวิทยาการคอมพิวเตอร์ จากมหาวิทยาลัยวอชิงตัน ประเทศสหรัฐอเมริกา

**งานการเมือง**
อภิวัฒน์ เคยทำงานเป็นนักวิเคราะห์คอมพิวเตอร์ สังกัดการปิโตรเลียมแห่งประเทศไทย ต่อมาได้เข้าสู่งานการเมืองโดยได้รับเลือกตั้งในการเลือกตั้ง พ.ศ. 2550 ในนามพรรคประชาธิปัตย์ และได้รับการเลือกตั้งเป็น สส.สมัยแรก ซึ่งเป็นหนึ่งในห้า สส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (วุฒิพงษ์ นามบุตร, ศุภชัย ศรีหล้า, อิสสระ สมชัย, ณิรัฐกานต์ ศรีลาภ และอภิวัฒน์)
ต่อมาในการเลือกตั้ง พ.ศ. 2554 เขาได้รับเลือกตั้งเป็น สส. สมัยที่ 2 และเป็นหนึ่งในสี่ สส.ของพรรคประชาธิปัตย์ ในพื้นที่ภาคอีสาน และในปี พ.ศ. 2562 และพ.ศ. 2566 ได้ลงสมัครรับเลือกตั้งในพื้นที่เดิม แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดอำนาจเจริญ
หมวดหมู่:พนักงานรัฐวิสาหกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอำนาจเจริญ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โซลา มาเซโค

โซลา มาเซโค (Zola Maseko) เกิด ค.ศ. 1967 เป็นทั้งผู้กำกับภาพยนตร์และนักเขียนบทชาวสวาซิแลนด์ เขาเป็นที่รู้จักในฐานะที่ภาพยนตร์สารคดีของเขามีเนื้อหาเกี่ยวกับอาการกลัวคนแปลกหน้า

**ประวัติ**
มาเซโคเกิดในช่วงที่มีการเนรเทศใน ค.ศ. 1967 และสำเร็จการศึกษาที่ประเทศสวิตเซอร์แลนด์กับประเทศแทนซาเนีย เขายังได้เข้าร่วมทัพอัมกันโต เว ซิซเว (หอกแห่งชาติ) ซึ่งเป็นหน่วยติดอาวุธของพรรคสมัชชาแห่งชาติแอฟริกาใน ค.ศ. 1987 ภายหลังจากการย้ายไปสหราชอาณาจักร เขาก็สำเร็จการศึกษาที่เนชั่นแนลฟิล์มแอนด์เทเลวิชั่นสคูล ที่เบรกคอนสไฟล์ ใน ค.ศ. 1994  ภาพยนตร์ของมาเซโคชุดแรกเป็นสารคดีชื่อ เดียร์ซันไชน์ ซึ่งได้รับการเปิดตัวใน ค.ศ. 2002  ที่เขาได้ต่อสู้กับการเหยียดสีผิวในหลายประเทศ
มาเซโคได้ย้ายไปแอฟริกาใต้ใน ค.ศ. 1994 และได้เขียน The Foreigner ซึ่งเป็นภาพยนตร์เรื่องแต่งขนาดสั้น ที่มีเนื้อหาเกี่ยวกับอาการกลัวคนแปลกหน้าในประเทศนี้ ภาพยนตร์สั้นชุดอื่นของมาเซโค ประกอบด้วย The Return of Sarah Baartman, Children of the Revolution และ A Drink in the Passage ซึ่งได้รับการเปิดตัวใน ค.ศ. 2002 โดยในภายหลังจากนั้นก็ได้รับรางวัลสเปเชียลจูรี่อะวอร์ดในเทศกาลภาพยนตร์เฟสปาโก

**ผลงานภาพยนตร์**

**ในฐานะผู้กำกับ**
The Foreigner (ค.ศ. 1997)
*The Life and Times of Sara Baartman (ค.ศ. 1998)
*The Return of Sarah Baartman (ค.ศ. 2002)
*Children of the Revolution (ค.ศ. 2002)
*A Drink in the Passage (ค.ศ. 2002)
*ดรัม (ค.ศ. 2004)

**อ้างอิง**

**แหล่งข้อมูลอื่น**
 name =Zola Maseko
หมวดหมู่:ผู้กำกับภาพยนตร์
หมวดหมู่:ชาวเอสวาตินี
หมวดหมู่:ชาวแอฟริกาใต้
ธีรภัทร พริ้งศุลกะ

ธีรภัทร พริ้งศุลกะ (เกิด 28 มีนาคม พ.ศ. 2508) เชน อดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์

**ประวัติ**
ธีรภัทร เกิดเมื่อวันที่ 28 มีนาคม พ.ศ. 2508 เชน ที่จังหวัดสุราษฏร์ธานี เป็นบุตรนายแพทย์กำธร นางนิภา พริ้งศุลกะ อดีต สส. สำเร็จการศึกษาระดับมัธยมศึกษา จากโรงเรียนบดินทรเดชา (สิงห์ สิงหเสนี) ระดับปริญญาตรี จาก Brabord University และระดับปริญญาโท จาก มหาวิทยาลัยลีดส์

**งานการเมือง**
ธีรภัทร ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก 

**สมาชิกสภาผู้แทนราษฎร**
ธีรภัทร พริ้งศุลกะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุราษฎร์ธานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุราษฎร์ธานี สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย
หมวดหมู่:นักการเมืองจากจังหวัดสุราษฎร์ธานี
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:นักการเมืองพรรคประชาธิปัตย์
หมวดหมู่:บุคคลจากจังหวัดสุราษฎร์ธานี
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:ศิษย์เก่าจากมหาวิทยาลัยลีดส์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:นักการเมืองที่เป็นแนวร่วมกปปส.
เองเกลเบิร์ต ฮัมเพอร์ดิงค์ (นักร้อง)

เองเกลเบิร์ต ฮัมเพอร์ดิงค์ (Engelbert Humperdinck) เป็นนักร้องเพลงป็อปชาวอังกฤษเชื้อสายอินเดีย  มีชื่อเสียงในช่วงปลายทศวรรษ 1960 ถึง 1970  โดยเฉพาะจากเพลง "Release Me (And Let Me Love Again)" (1967), "The Last Waltz" (1967), "Am I That Easy to Forget" (1968), "A Man Without Love (Quando M'Innamoro)" (1968)
ฮัมเพอร์ดิงค์เดิมมีชื่อว่า อาร์โนลด์ จอร์จ ดอร์ซีย์ เกิดที่ประเทศอินเดีย เนื่องจากบิดาเป็นเจ้าหน้าที่กองทัพอังกฤษ มารดาเป็นชาวอังกฤษเชื้อสายอินเดีย  เมื่อโตขึ้นครอบครัวย้ายมาอยู่ที่เมืองเลสเตอร์ สหราชอาณาจักร จากนั้นได้ทำงานร้องเพลงและเล่นดนตรีในไนท์คลับตั้งแต่วัยรุ่น โดยใช้ชื่อในการแสดงว่า "เจอรี ดอร์ซีย์" ตั้งตามชื่อของเจอรี ลิวอิส นักแสดงอเมริกัน 
เขาเริ่มมีชื่อเสียงตั้งแต่ปี ค.ศ. 1965 โดยการสนับสนุนจากเพื่อนเก่า ที่ได้เป็นผู้จัดการส่วนตัวของทอม โจนส์  ได้เปลี่ยนชื่อในการแสดงดนตรีเป็น "เองเกลเบิร์ต ฮัมเพอร์ดิงค์" ตามชื่อของคีตกวีชาวเยอรมัน (1854-1921) ผู้ประพันธ์อุปรากรเรื่อง ฮันเซลและกรีเทล  ต่อมาเมื่อฮัมเพอร์ดิงค์ประสบความสำเร็จในอาชีพการร้องเพลง เขาได้เปลี่ยนมาใช้ชื่อนี้เป็นชื่อจริง

**อ้างอิง**

**แหล่งข้อมูลอื่น**
  Engelbert Humperdinck Official Website
หมวดหมู่:นักร้องอังกฤษ
หมวดหมู่:ชาวอังกฤษเชื้อสายอินเดีย
หมวดหมู่:บุคคลจากเจนไน
หมวดหมู่:บุคคลจากเลสเตอร์
พระศิลา

พระศิลา เป็นพระพุทธรูปแกะสลักจากแผ่นหินปางพระพุทธองค์ปราบช้างนาฬาคีรี ภายในแผ่นหินมีรูป พระพุทธเจ้าประทับยืน ด้านซ้ายมีรูปพระอานนท์ถือบาตร และรูปช้างนาฬาคีรี ปัจจุบัน พระศิลาประดิษฐานบนบัลลังก์หรือซุ้มไม้สัก มีคำจารึกที่ฐานและด้านหลังซุ้มด้วยอักษรธรรมว่า บัลลังก์นี้สร้างโดยพระเจ้ากาวิละ เมื่อ พ.ศ. ๒๓๓๔ พระเจ้ากาวิละ เป็นผู้ครองนครเชียงใหม่ ระหว่าง พ.ศ. ๒๓๒๔-๒๓๕๖ (ฮันส์ เพนธ์ ๒๕๑๙: ๒๑๓-๒๑๖)

**ตำนานพระศิลา**
ตามตำนานกล่าวว่า เมื่อพระโคตมพุทธเจ้าปรินิพพานไปได้ 7 ปี 7 เดือน กับ 7 วัน พระเจ้าอาชาตศัตตุราช ผู้ครองนครราชคฤห์ มีพระประสงค์ที่จะสร้างพระพุทธรูป ทรงให้นำเอาหินอ่อนจากท้องมหาสมุทรมาสร้างพระพุทธรูปปางโปรดช้างนาฬาคีฬี ขณะเสด็จบิณฑบาตรในเวียงราชคฤห์ โดยมีรูปช้างนาฬาคีฬีนอนหมอบอยู่ทางขวา และรูปพระอานนท์ถือบาตรอยู่ทางซ้าย ทรงให้สร้างรูปทั้งสามนั้นในหน้าหินลูกเดียวกัน เมื่อสร้างพระพุทธรูปเสร็จ พระเจ้าอาชาตศัตตุราชาและพระอรหันต์เจ้าทั้งหลายพร้อมใจกันตั้งจิตอธิฐาน กล่าวคำอาราธนาพระบรมสารีริกธาตุ 7 พระองค์ ให้เสด็จเข้าสถิตย์ในองค์พระพุทธรูปศีลา เมื่อพระบรมสารีริกธาตุทั้ง 7 พระองค์สถิตย์ตั้งอยู่ในองค์พระศีลาเจ้าแล้ว พระศีลาก็ทรงสำแดงอิทธิฤทธิ์เสด็จขึ้นไปในอากาศ พระเจ้าอาชาตศัตตุราชทรงเห็นเป็นอัศจรรย์ จึงทรงประดิษฐานพระศีลาในเงื้อมเขาที่สูง และทำแท่นบูชาไว้ข้างล่างสำหรับผู้ที่ต้องการมาทำการสักการบูชา
ไฟล์:พระศิลา2.jpg|left|200px|thumb|งานสรงน้ำพระเสตังคมณีและพระศิลา ซึ่งเป็นงานประจำปีของชาวเชียงใหม่
ต่อมาพระเถรเจ้า 3 องค์ มีนามว่า สีละวังโส เรวะโต และญานคัมภีระเถระ พากันไปนมัสการพระศีลาเจ้าที่เงื้อมเขา และขออาราธนาพระองค์เสด็จโปรดมหาชนในประเทศบ้านเมืองที่ไกลบ้าง พระเถระเจ้าทั้ง 3 องค์จึงขออนุญาตพระเจ้าอาชาตศัตตุราชนำพระศีลาไปยังเมืองหริภุญชัย เมื่อพระเถระเจ้าทั้ง 3 มาถึงเมืองนคร (ลำปาง) ก็อัญเชิญพระศีลาเจ้าประดิษฐานไว้ในเมืองนั้น เพื่อเป็นที่สักการบูชาของประชาชนชาวเมืองเป็นเวลาหลายสมัย
ในสมัยพระเจ้าติโลกราช ผู้ครองเมืองเชียงใหม่ มีรับสั่งให้ไปอาราธนาพระศีลาเจ้ามาประดิษฐานไว้ ณ เมืองเชียงใหม่ โดยประดิษฐานไว้ที่วัดป่าแดง วัดหมื่นสาร และวัดสวนดอกตามลำดับ ในปีมะแม จุลศักราช 837 (พ.ศ. 2019) ทรงอาราธนาพระศีลาเจ้ามาประดิษฐานในหอพระแก้ว ในพระราชวังของพระองค์ ครั้นถึงเทศกาลอันสมควรก็กระทำพิธีสักการบูชาสระสรงสมโภชพระแก้วและพระศีลาเจ้าเป็นงานประจำปี ถ้าปีใดบ้านเมืองแห้งแล้งฝนไม่ตกต้องตามฤดูกาล ก็ทรงให้จัดการทำพิธีขอฝน สระสรงองค์พระศีลาเจ้า เมื่อสิ้นรัชสมัยพระเจ้าติโลกราช พระราชบุตร พระราชนัดดาได้เสวยราชสมบัติ ก็ทรงดำเนินตามราชประเพณีสืบๆกันมา

**อ้างอิง**
ตำนานพระแก้วขาวกับพระศิลา วัดเชียงมั่น จังหวัดเชียงใหม่. 2544. พิมพ์เนื่องในโอกาสฉลองสมโภชอุโบสถวัดเชียงมั่น เมืองเชียงใหม่ 700 ปี.
หมวดหมู่:พระพุทธรูปในจังหวัดเชียงใหม่
ธานี เทือกสุบรรณ

ธานี เทือกสุบรรณ (เกิด 28 กันยายน พ.ศ.2499) อดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์ และอดีตนายกองค์การบริหารส่วนจังหวัดสุราษฎร์ธานี

**ประวัติ**
นายธานี เทือกสุบรรณ เกิดเมื่อวันที่ 28 กันยายน พ.ศ. 2499 มีชื่อเล่นว่า "เล็ก" เป็นบุตรของนายจรัส กับนางละม้าย เทือกสุบรรณ มีพี่น้อง 7 คน ได้แก่ นายสุเทพ เทือกสุบรรณ นางศิริรัตน์กับนางรัชนี (เป็นคู่แฝด) นายเชน เทือกสุบรรณ นางจิราภรณ์ เทือกสุบรรณ นายธานี เทือกสุบรรณ และนางกิ่งกาญจน์ เทือกสุบรรณ 
สมรสกับ ชุติมา เทือกสุบรรณ มีบุตรธิดา 2 คน
นายธานี สำเร็จการศึกษาระดับปริญญาตรี จากสถาบันราชภัฏสุราษฎร์ธานี และระดับปริญญาโท จากสถาบันบัณฑิตพัฒนบริหารศาสตร์ (นิด้า) วิทยาเขตสุราษฎร์ธานี

**การทำงาน**
นายธานี เทือกสุบรรณ เคยทำงานการเมืองท้องถิ่น เป็นกำนันตำบลท่าสะท้อน อำเภอพุนพิน ในระหว่างปี พ.ศ. 2530 ถึง พ.ศ. 2543 เป็นที่รู้จักกันดีในชื่อ "กำนันเล็ก" ต่อมาได้รับเลือกตั้งเป็นนายกองค์การบริหารส่วนจังหวัดสุราษฎร์ธานี (อบจ.) ในปี พ.ศ. 2543-2552 จากนั้นได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้งซ่อม พ.ศ. 2552 และได้รับเลือกตั้งอีกสมัยในการเลือกตั้ง พ.ศ. 2554

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย

หมวดหมู่:นักการเมืองจากจังหวัดสุราษฎร์ธานี
หมวดหมู่:สกุลเทือกสุบรรณ
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองที่เป็นแนวร่วมกปปส.
หมวดหมู่:นักการเมืองพรรคประชาธิปัตย์
หมวดหมู่:พรรครวมพลัง
หมวดหมู่:บุคคลจากมหาวิทยาลัยราชภัฏสุราษฎร์ธานี
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เจมส์ คอตแทก

เจมส์ คอตแทก (James Kottak) เกิดวันที่ 26 ธันวาคม 1962 ที่ลุยส์วิลล์ รัฐเคนทักกี เป็นนักดนตรีชาวอเมริกัน​ ของวงสกอร์เปียนส์ เขาได้เข้าร่วมวงเมื่อปี 1996 โดยก่อนหน้านั้น เขาเคยเป็นมือกลองของวง  Buster Brown , Montrose, McAuley Schenker Group, Ashba และ Kottak

**ส่วนที่เกี่ยวข้องกับวงต่าง ๆ**

**Buster Brown**
Sign Of Victory (1985)

**Montrose**
Mean (1987)

**Kingdom Come**
Kingdom Come (1988)
*In Your Face (1989)

**Michael Lee Firkins**
Michael Lee Firkins (1990)

**Wild Horses**
Bareback (1991)
*Dead Ahead (2003)

**McAuley Schenker Group**
M.S.G. (1992)

**Warrant**
Ultraphobic (1995)

**Ashba**
Addiction To The Friction (1996)

**Scorpions**
Eye II Eye (1999)
*Moment of Glory (2000)
*Acoustica (2001)
*Unbreakable (2004)
*Humanity - Hour 1 (2007)
*Sting in the Tail (2010)
*Comeblack (2011)

**Black Sheep**
 Sacrifice (1999)

**Kottak**
Greatist Hits (1998)
*Therupy
*Rock & Roll Forever- Attack (2011)

**อ้างอิง**
 date=2020-01-20 SexTipsFromRockStars.com. Retrieved 2011-10-20
หมวดหมู่:นักดนตรีชาวอเมริกัน
หมวดหมู่:บุคคลจากลุยส์วิลล์
พ้อง ชีวานันท์

พ้อง ชีวานันท์ (27 พฤษภาคม พ.ศ. 2490 – 12 มีนาคม พ.ศ. 2559) อดีตรัฐมนตรีช่วยว่าการกระทรวงคมนาคม เป็นบิดาของ นพ ชีวานันท์ สมาชิกสภาผู้แทนราษฎรไทย ชุดที่ 25 เลขานุการรัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ)

**ประวัติ**
พ้อง ชีวานันท์ เกิดเมื่อวันที่ 27 พฤษภาคม พ.ศ. 2490 เป็นบุตรของนายศุลี และนางมาลี ชีวานันท์ มีพี่น้อง 5 คน  สำเร็จการศึกษาระดับปริญญาตรี คณะวิศวกรรมศาสตร์ จุฬาลงกรณ์มหาวิทยาลัย และปริญญาโท บริหารวิศวกรรมศาสตร์ มหาวิทยาลัยมิสซูรี สหรัฐอเมริกา สมรสกับนางนพพร มีบุตรธิดา 2 คน ได้แก่ นาย นพ ชีวานันท์ อดีตสมาชิกสภาผู้แทนราษฎรจังหวัดพระนครศรีอยุธยา และ ดร. พิมพ์พร ชีวานันท์ เลขานุการรัฐมนตรีว่าการกระทรวงศึกษาธิการ

พ้อง ชีวานันท์ เสียชีวิตด้วยโรคมะเร็งลำไส้ ที่โรงพยาบาลจุฬาลงกรณ์ เมื่อวันที่ 12 มีนาคม พ.ศ. 2559 สิริอายุรวม 68 ปี โดยคนสนิทของ นายพ้อง เปิดเผยว่า ก่อนหน้าที่จะเสียชีวิต นายพ้อง ได้ใช้ชีวิตอยู่ที่กรุงเทพมหานคร เนื่องจากต้องเข้ารักษาตัวที่ โรงพยาบาลจุฬาลงกรณ์ หลังเข้าพักรักษาตัวเป็นเวลาเกือบ 3 สัปดาห์ จนเสียชีวิตด้วยอาการสงบ  มีพิธีพระราชทานเพลิงศพเมื่อวันที่ 2 พฤษภาคม พ.ศ. 2559 ณ วัดมกุฏกษัตริยารามราชวรวิหาร

**งานการเมือง**
พ้องเป็นเพื่อนของนายมนตรี พงษ์พานิช อดีตหัวหน้าพรรคกิจสังคม เมื่อนายมนตรีเข้าสู่การเมืองจนกระทั่งเป็นรัฐมนตรี จึงนำนายพ้องมาช่วยงานด้วย เริ่มตั้งแต่เป็นที่ปรึกษารัฐมนตรีว่าการกระทรวงคมนาคม ในปี พ.ศ. 2525 และครั้งสุดท้ายเป็นที่ปรึกษารัฐมนตรีว่าการกระทรวงอุตสาหกรรมให้กับนายสมศักดิ์ เทพสุทิน ซึ่งขณะนั้นเป็นรัฐมนตรีในโควตาพรรคกิจสังคม
หลังจากนายมนตรีวางมือทางการเมือง นายพ้องจึงถอยจากวงการการเมืองไประยะหนึ่ง ก่อนที่ในปี พ.ศ. 2544 จะกลับมาอีกครั้งในฐานะผู้สมัครสมาชิกสภาผู้แทนราษฎรจังหวัดพระนครศรีอยุธยา ในสังกัดพรรคไทยรักไทย และได้รับการเลือกตั้งติดต่อกันมารวม 4 ครั้ง
ในเดือนมิถุนายน พ.ศ. 2556 เขาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตร

**สมาชิกสภาผู้แทนราษฎร**
พ้อง ชีวานันท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพระนครศรีอยุธยา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพระนครศรีอยุธยา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายพ้อง ชีวานันท์ date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายพ้อง ชีวานันท์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลสมาชิกพรรคเพื่อไทย (นายพ้อง ชีวานันท์) date=2012-03-28 , พรรคเพื่อไทย- ข้อมูลนักการเมืองไทย (นายพ้อง ชีวานันท์), ศูนย์ข้อมูลนักการเมืองไทย
หมวดหมู่:บุคคลจากจังหวัดพระนครศรีอยุธยา
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:พรรคกิจสังคม
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งลำไส้
พระเสกรวงข้าว

พระเสกรวงข้าว หรือ พระปางทรมานข้าว สร้างในสมัยรัชกาลพระบาทสมเด็จพระนั่งเกล้าเจ้าอยู่หัว เป็นพระพุทธรูปศิลปะแบบรัตนโกสินทร์ แกะสลักจากศิลาสีแดง สูงเฉพาะองค์พระ 8.70 ซม. สูงจากฐานถึงยอดฉัตร 27.50 ซม. ฉัตรและฐานเป็นทองคำลงยาราชาวดี ประดับพลอย เป็นพระพุทธรูปสำคัญที่อัญเชิญไปตั้งในการพระราชพิธีแรกนา ปัจจุบันประดิษฐานภายในหอพระสุราลัยพิมาน ในหมู่พระมหามณเฑียร

**พุทธลักษณะ**
พระเสกรวงข้าว เป็นพระพุทธรูปประทับนั่งแบบวีราสนะ แสดงภูมิสปรรศมุทราด้วยพระหัตถ์ซ้ายวางหงายบนพระเพลา และพระหัตถ์ขวาคว่ำบริเวณกึ่งกลางพระชงฆ์ขวา พระพุทธรูปมีพระพักตร์ค่อนข้างกลม พระโขนงโก่ง พระเนตรเหลือบต่ำ พระนาสิกโด่ง พระโอษฐ์เรียว และพระกรรณยาวจรดพระอังสา พระเศียรประกอบด้วยพระเกตุมาลา และมีรัศมีรูปแหลม โดยปราศจากขมวดพระเกศา หรือเม็ดพระศก องค์พระพุทธรูปครองอุตราสงค์ห่มเฉียงเรียบ ไม่มีริ้ว เปิดพระอังสาขวามีสังฆาฏิพาดบนพระอังสาซ้ายห้อยยาวลงมาจรดพระนาภี ปลายตัดเป็นเส้นตรง
พระพุทธรูปประทับนั่งเหนือปัทมสน์ประกอบด้วยกลีบบัวซ้อนกันเหนือฐานแข้งสิงห์ โดยมีผ้าทิพย์ห้อยทางเบื้องหน้า องค์พระพุทธรูปมีฉัตรทองคำ ลายฉลุ 3 ชั้น ลงยาราชาวดีกางกั้นอยู่เบื้องบน

**ประวัติ**
พระเสกรวงข้าว สร้างในสมัยรัชกาลพระบาทสมเด็จพระนั่งเกล้าเจ้าอยู่หัว คู่กับพระทรมานมิจฉาทิฐิ ซึ่งรูปแบบของศิลปะสะท้อนให้เห็นค่านิยมร่วมสมัยจากจีน ซึ่งนิยมสร้างประติมากรรมขนาดเล็กด้วยอัญมณี เช่น ทิวทัศน์เกาะเพ็งไหล ซึ่งเป็นดินแดนอมตะของเหล่าเซียน ตามความตอนหนึ่งที่พระบาทสมเด็จพระจุลจอมเกล้าเจ้าอยู่หัว มีพระราชอรรถาธิบายถึงงานประติมากรรมทั้งสองชิ้นนี้ว่า 

**ความสำคัญ**
พระเสกรวงข้าว เป็นพระพุทธรูปสำคัญที่อัญเชิญไปตั้งในการพระราชพิธีแรกนา ปัจจุบันประดิษฐานภายในหอพระสุราลัยพิมาน ในหมู่พระมหามณเฑียร 

**รูป**
	

**อ้างอิง**
 พระเสกรวงข้าว date=2013-06-05 
เสกรวงข้าว
เสกรวงข้าว
ยูเอฟโอ (วงดนตรี)

ยูเอฟโอ (UFO) เป็นวงดนตรีฮาร์ดร็อกของประเทศอังกฤษ ก่อตั้งขึ้นเมื่อปี 1969 เป็นวงประเภทระหว่างเฮฟวี่เมทัลกับ New Wave of British Heavy Metal วงยูเอฟโอถูกจัดอันดับจาก VH1 ให้อยู่ในอันดับที่ 84 ใน 100 วงฮาร์ดร็อคที่ยิ่งใหญ่ที่สุด สมาชิกวงมี Phil Mogg เป็นนักร้องนำ Mick Bolton เป็นมือกีตาร์ Pete Way เป็นมือเบส  Andy Parker เป็นมือกลอง
ในปี ค.ศ. 1974 Mick Bolton ออกจากวงไป และแทนที่ด้วย Michael Schenker จากวง Scorpions เพราะ Mick Bolton ทำหนังสือเดินทางหายในการทัวร์ที่เยอรมัน
ยูเอฟโอ มีเพลงฮิตได้แก่ "Rock Bottom" และ " High Flyer" เป็นต้น

**สมาชิก**

**สมาชิกปัจจุบัน**
 Phil Mogg – นักร้อง (1969–1983, 1984–1989, 1992–ปัจจุบัน)- Pete Way – เบส (1969–1982, 1988–1989, 1992–2004, 2005–ปัจจุบัน)- Andy Parker – กลอง (1969–1983, 1988–1989, 1993–1995, 2005–ปัจจุบัน)- Paul Raymond – กีตาร์ และ คีย์บอร์ด (1976–1980, 1984–1986, 1993–1999, 2003–ปัจจุบัน)- Vinnie Moore – กีตาร์ (2004–ปัจจุบัน)

**อดีตสมาชิก**
 Mick Bolton – กีตาร์ (1969–1972)- Colin Turner – กลอง (1969)- Larry Wallis – กีตาร์ (1972)- Bernie Marsden – กีตาร์ (1973)- Michael Schenker –กีตาร์ (1973–1978, 1993–1995, 1997–1998, 2000, 2001–2004)- Paul Chapman – กีตาร์ (1974–1975, 1977, 1978–1983)- Danny Peyronel – คีย์บอร์ด (1975–1976)- John Sloman – คีย์บอร์ด (1980)- Neil Carter – กีตาร์ และ คีย์บอร์ด (1980–1983)- Billy Sheehan – เบส (1982–1983)- Paul Gray – เบส (1983–1987)- Tommy McClendon (aka Atomik Tommy M) – กีตาร์ (1984–1986)- Robbie France – กลอง (1984–1985)- Jim Simpson – กลอง (1985–1987)- David Jacobson – คีย์บอร์ด (1986)- Mike Gray – กีตาร์ (1987)- Rik Sandford – กีตาร์ (1988)- Tony Glidewell – กีตาร์ (1988)- Fabio Del Rio – กลอง (1988)- Eric Gammans – กีตาร์ (1988–1989)- Laurence Archer – กีตาร์ (1992–1995)- Jem Davis – คีย์บอร์ด (1992–1993)- Clive Edwards – กลอง (1992–1993)- Simon Wright – กลอง (1995–1996, 1997–1999)- Leon Lawson – กีตาร์ (1995–1996)- John Norum – กีตาร์ (1996)- George Bellas – กีตาร์ (1996)- Aynsley Dunbar – กลองs (1997, 2000, 2001–2004)- Matt Guillory – กีตาร์ (1997)- Jeff Kolmann –กีตาร์ (1998–1999), bass (2005)- Louis Maldonado – คีย์บอร์ด (2000)- Jeff Martin – กลอง (2000)- Jason Bonham – กลอง (2004–2005)- Barry Sparks – เบส (2004)

**อัลบั้ม**
 UFO 1 (1970)- UFO 2: Flying (1971)- Phenomenon (1974)- Force It (1975)- No Heavy Petting (1976)- Lights Out (1977)- Obsession (1978)- Strangers in the Night (1979)- No Place to Run (1980)- The Wild, the Willing and the Innocent (1981)- Mechanix (1982)- Making Contact (1983)- Misdemeanor (1985)- Ain't Misbehavin (1988)- High Stakes & Dangerous Men (1992)- Walk on Water (1995)- Covenant (2000)- Sharks (2002)- You Are Here (2004)- The Monkey Puzzle (2006)- The Visitor (2009)- Seven Deadly (2012)

**อ้างอิง**
  date=2014-07-18  ข้อมูลจาก ufo-music.info-  date=2010-12-03 ข้อมูลจาก vh1.com
หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2512
หมวดหมู่:วงกลุ่มห้าสัญชาติอังกฤษ
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากลอนดอน
รัฐธรรมนูญอิตาลี

รัฐธรรมนูญแห่งสาธารณรัฐอิตาลี (Costituzione della Repubblica Italiana) ผ่านความเห็นชอบจากสภาร่างรัฐธรรมนูญเมื่อวันที่ 22 ธันวาคม ค.ศ. 1947 โดยมีเสียงเห็นชอบ 453 เสียง และคัดค้าน 62 เสียง ตัวบทกฎหมาย ซึ่งมีการแก้ไขแล้ว 13 ครั้ง ได้รับการประกาศในราชกิจจานุเบกษาเล่มพิเศษฉบับที่ 298 วันที่ 27 ธันวาคม ค.ศ. 1947 สภาร่างรัฐธรรมนูญได้รับเลือกตั้งมาโดยสิทธิออกเสียงเลือกตั้งทั่วไปเมื่อวันที่ 2 มิถุนายน ค.ศ. 1946 ขณะเดียวกับการลงประชามติว่าด้วยการสละราชสมบัติของพระมหากษัตริย์ รัฐธรรมนูญมีผลใช้บังคับเมื่อวันที่ 1 มกราคม ค.ศ. 1948 
รัฐธรรมนูญอิตาลียาว 139 มาตรา (มี 4 มาตราที่ถูกยกเลิกไปภายหลัง) และจำแนกได้เป็นสามส่วนหลัก คือ หลักการพื้นฐาน (มาตรา 1-12), ส่วนแรก ว่าด้วยสิทธิและหน้าที่ของพลเมือง (มาตรา 13-54), และสามที่สอง ว่าด้วยการจัดระเบียบสาธารณรัฐ (55-139) ตามด้วยบทบัญญัติเฉพาะกาลและบทบัญญัติสุดท้าย 18 ข้อ

**อ้างอิง**

**แหล่งข้อมูลอื่น**
 La Costituzione della Repubblica Italiana Senato della Repubblica - The Constitution of the Italian Republic Senate of the Republic 
หมวดหมู่:กฎหมายอิตาลี